थाना परिसर में 31 जनवरी को सेवानिवृत्त हुए थाना प्रभारी रामाधार चौधरी की विदाई समारोह का आयोजन गुरुवार को किया गया। सेवानिवृत्त थाना प्रभारी को डीएसपी वन हीरालाल रवि ने शॉल ओढ़ाकर सम्मानित किया। इस दौरान इंस्पेक्टर डीएन रजक तथा विश्रामपुर थाना प्रभारी चंद्रशेखर कुमार व अरविंद कुमार सिंह मौजूद थे। मौके पर डीएसपी हीरालाल रवि ने रामाधार चौधरी की कार्यशैली की तारीफ की। कार्यक्रम में ब्लॉक प्रमुख रविंद्र पासवान, जिला परिषद अनुज राम, अश्विनी पांडेय, भाजपा अल्पसंख्यक मोर्चा के प्रखंड अध्यक्ष जमालुद्दीन खान, इटको मुखिया अजय कुमार आदि उपस्थित थे।